**Ministru kabineta noteikumu projekta**

**„Sēklas un sākuma kapitāla fondu saimnieciskās darbības veicēju izveides, attīstības un konkurētspējas veicināšanai noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Sēklas un sākuma kapitāla fondu saimnieciskās darbības veicēju izveides, attīstības un konkurētspējas veicināšanai noteikumi” (turpmāk – noteikumu projekts) izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu un Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Noteikumu projekts nosaka atbalsta sēklas un sākuma kapitāla ieguldījumu veidā piešķiršanas nosacījumus** komersantiem un lauksaimniecības pakalpojumu kooperatīvajām sabiedrībām, lai veicinātu komersantu un lauksaimniecības pakalpojumu kooperatīvo sabiedrību izveidi, attīstību un konkurētspēju.Sēklas un sākuma kapitāla fondu īstenošanas nepieciešamību pamato Ekonomikas ministrijas (turpmāk – EM) izstrādātā tirgus nepilnību analīze finanšu pieejamības jomā, kas apstiprināta 2015.gada 30.aprīļa 2014.–2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē (protokola Nr. P-2015/UK/1 6.punkts) (turpmāk – tirgus nepilnību analīze). **Saskaņā ar tirgus nepilnību analīzi pieejamība komercbanku aizdevumiem inovatīviem uzņēmējdarbības uzsācējiem ir nepietiekama**, ko nosaka šī segmenta neatbilstība komercbanku kredītpolitikai (nepietiekama uzņēmuma darbības vēsture, kredītvēsture, neto naudas plūsma, nodrošinājums, kā arī informācijas asimetrija). **Riska kapitāla nozares Latvijā izaugsme ir lēna, un agrīnās stadijas privāto riska kapitāla fondu attīstība nav pietiekoša,** tādejādi **inovatīviem uzņēmējdarbības uzsācējiem pieejamība komercbanku aizdevumiem alternatīviem finansēšanas avotiem, kā piemēram, agrīnās stadijas riska kapitāla investīcijām, ir ierobežota** dēļ augstiem darījumu riskiem, ko nosaka neesoša naudas plūsma, nepietiekoša uzņēmuma darbības vēsture, grūti prognozējams pieprasījums pēc produkta vai pakalpojuma tirgū, kā arī zema riska tolerance privātajiem investoriem, veicot riska kapitāla ieguldījumus Latvijas uzņēmumos. Lai sekmētu jaunu, inovatīvu, ar augstas izaugsmes un eksporta potenciālu uzņēmumu veidošanos un attīstību Latvijā, tādejādi sniedzot ieguldījumu Latvijas tautsaimniecības attīstībā, tostarp nodarbinātībā, **ir būtiska valsts intervence, nodrošinot jaunu un dzīvotspējīgu agrīnās stadijas riska kapitāla fondu izveidi un īstenošanu.** Ņemot vērā minēto, **noteikumu projekts,** kā ietvaros tiek izveidoti sēklas un sākuma kapitāla fondi un tiek nodrošināta pieejamība agrīnās stadijas riska kapitāla investīcijām uzņēmējdarbības uzsācējiem, **efektīvi risina tirgus nepilnību analīzē identificētās nepilnības finanšu pieejamībā un veicina riska kapitāla nozares attīstību.** **Sēklas un sākuma kapitāla fondu īstenošana ir paredzēta darbības programmas „Izaugsme un nodarbinātība” 3.1.2.specifiskā atbalsta mērķa “palielināt straujas izaugsmes komersantu skaitu” ietvaros, un šo fondu īstenošanai,** tostarp finanšu starpnieku vadības maksu finansēšanai, **ir paredzēts ES fondu finansējums 30 000 000 *euro* apmērā** no 2014.-2020.gada plānošanas perioda fondu fonda resursiem. Minētais finansējums pilnā apmērā tiks ieguldīts finanšu starpnieku dibināto komandītsabiedrību pamatkapitālā un izmantots atbilstoši noteikumu projekta normām. Sēklas un sākuma kapitāla fondu īstenošanai paredzētais **ES fondu finansējums atbilst tirgus nepilnību izvērtējumā noteiktajam publiskā finansējuma apmēram un finansēšanas avotiem**. Papildus publiskajam finansējumam un saskaņā ar Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014.gada 26.jūnijs, L 187) (turpmāk – Regula Nr.651/2014) 21.panta 10.punktu sēklas un sākuma kapitāla fondos tiks piesaistīts arī privāto ieguldītāju līdzfinansējums 40 līdz 60 % apmērā ieguldījuma līmenī, un privāto ieguldītāju līdzfinansējuma apmērs būs atkarīgs no saimnieciskās darbības veicēja darbības ilguma tirgū un pirmās komerciālās pārdošanas norises laika.**Sēklas un sākuma kapitālu fondu īstenošanai akciju sabiedrība „Attīstības finanšu institūcija Altum”** (turpmāk – Altum) **atbalsta sniedzējus (finanšu starpniekus) izvēlēsies publiskās iepirkumu procedūras ietvaros.** Lai nodrošinātu, ka minētie fondi ir dzīvotspējīgi un tos pārvalda profesionālas fondu vadības komandas, iepirkumu dokumentācijā tiks noteikti atbilstošie pretendentu atlases un vērtēšanas kritēriji, tostarp kvalifikācijas kritēriji. **Publiskās iepirkumu procedūras ietvaros paredzēts izvēlēties līdz diviem finanšu starpniekiem,** untiks nodrošināts, ka izvēlētie finanšu starpnieki nav nonākuši finanšu grūtības saskaņā ar Regulas Nr.651/2014 2.panta 18.punktu, kā arī tie atbilst Komisijas 2014.gada 3.marta Deleģētās Regulas (ES) Nr. 480/2014 ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Regula Nr. 480/2014) 7.pantam.**Publiskā finansējuma piešķīruma apmērs vienam sēklas un sākuma kapitāla fondam paredzēts līdz 15 000 000 *euro***, kas ir optimālais publiskā finansējuma piešķīruma apmērs vienam fondam tā dzīvotspējai. Sēklas un sākuma kapitāla fondu pārvaldē finanšu starpnieki izmantos labāko praksi, tostarp, savā darbībā piemēros Eiropas privātā pašu kapitāla un riska kapitāla asociācijas izstrādātās vadlīnijas.Atbalsts sēklas un sākuma kapitāla fondos saimnieciskās darbības veicējiem (gala atbalsta saņēmējiem) tiks sniegts kā riska finansējuma atbalsts saskaņā ar Regulas Nr.651/2014 21.pantu. **Pieejamais vienas sēklas kapitāla investīcijas apmērs nepārsniedz 250 000 *euro***, savukārt **sākuma kapitāla ieguldījuma apmērs ir līdz 15 % no fonda kapitāla**, atsevišķos gadījumos (ja tiek sniegts Altum apstiprinājums) finanšu starpniekiem pieļaujot veikt sākuma kapitāla ieguldījumu saimnieciskās darbības veicējā, kas pārsniedz minētos 15 %, vienlaikus ievērojot Regulas Nr.651/2014 21.panta 9.punktā noteikto ierobežojumu attiecībā uz maksimāli iespējamo ieguldījuma apmēru. **Sēklas kapitāla un sākuma kapitāla ieguldījumi tiks veikti dzīvotspējīgos saimnieciskās darbības veicējos**, un saskaņā ar noteikumu projektu, pieņemot lēmumu par ieguldījuma veikšanu, tiks vērtēts saimnieciskās darbības veicēja uzņēmējdarbības projekts, veikts projekta dzīvotspējas un ieguldījumu izejas stratēģijas izvērtējums. Noteikumu projekts paredz, ka ieguldījumi saimnieciskās darbības veicējos tiks veikti galvenokārt pašu kapitāla un kvazikapitāla veidā, atsevišķos gadījumos paredzot izņēmumu – iespēju sēklas kapitāla investīcijas darījumu strukturēt kā aizdevumu, ja šādu darījuma struktūru apstiprina Altum. Minētais ir nepieciešams, lai nodrošinātu potenciāli veiksmīga darījuma norisi gadījumā, ja darījuma strukturēšana kvazikapitāla vai pašu kapitāla formā nav iespējama. Noteikumu projektā paredzot, ka Altum izvērtē un akceptē sēklas kapitāla ieguldījuma veikšanu aizdevuma formā, tiks nodrošināts, ka aizdevumu darījumi tiks veikti izņēmuma gadījumos, tādejādi saglabājot instrumenta specifiku. Noteikumu projekts paredz, ka vismaz **75 % no kopējā sēklas un sākuma kapitāla fonda publiskā finansējuma ieguldījumiem ir jābūt veiktiem Latvijā reģistrētos saimnieciskās darbības veicējos**, sniedzot iespējas pārējo ieguldījumu daļu (līdz 25 % apmērā) veikt saimnieciskās darbības veicējos, kas ir reģistrēti citās Eiropas Savienības dalībvalstīs. Šāda norma ir noteikta, lai nodrošinātu sēklas un sākuma kapitāla fondu darbību atbilstoši riska kapitāla nozares praksei. **Iespējas veikt sēklas un sākuma kapitāla ieguldījumus uzņēmējdarbības projektos ārpus Latvijas ir būtiski, lai veicinātu kvalitatīvu investīciju darījumu plūsmu fondos un sekmētu to dzīvotspēju**. Minētie nosacījumi ir izstrādāti saskaņā ar Eiropas Parlamenta un Padomes 2013.gada 17.decembra regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr.1303/2013) (Eiropas Savienības Oficiālais Vēstnesis, 2013. gada 20. decembris, Nr. L 347) 70.panta 2.punkta (b) apakšpunktu. Ņemot vērā noteikumu projektā pieejamo publiskā finansējuma apmēru un sēklas un sākuma kapitāla fondu īstenošanas nosacījumus, tiks nodrošināts sākotnēji paredzētais sēklas un sākuma kapitāla fondu ieguldījums specifiskā atbalsta mērķa „Palielināt straujas izaugsmes komersantu skaitu” iznākumu rādītāju sasniegšanā. Sēklas un sākuma kapitāla fondos ir paredzēts atbalstīt indikatīvi 45 saimnieciskās darbības veicējus (3.1.2. specifiskā atbalsta mērķa „Palielināt straujas izaugsmes komersantu skaitu” ietvarā visos finanšu instrumentos paredzēts atbalstīt 100 saimnieciskās darbības veicējus), kā arī piesaistīt privāto līdzfinansējumu investīcijas līmenī vismaz 16 500 000 *euro* apmērā. Regulas Nr.651/2014 58.panta 4.punkts neierobežo riska finansējuma piešķiršanas termiņu, un tam ir jāatbilst komandītsabiedrības līgumā noteiktajam fondu darbības termiņam. Ar mērķi nodrošināt riska kapitāla nozares praksei atbilstošus sēklas kapitāla un sākuma kapitāla fondu īstenošanas nosacījumus (tostarp neierobežot termiņu tālāko investīciju veikšanai portfelī esošajos saimnieciskās darbības veicējos), un izvērtējot publiskā finansējuma piešķīruma apmēru sēklas un sākuma kapitāla fondos, **noteikumu projekts nosaka sēklas un sākuma kapitāla fondu darbības termiņu līdz 10 gadiem kopš komandītsabiedrības līguma noslēgšanas brīža.** **Altum izvērtēs šā noteikumu projekta ietvaros īstenojamo sēklas un sākuma kapitāla fondu riskus un sagaidāmos zaudējumus**, tādejādi ievērojot Attīstības finanšu institūcijas likuma 5.panta otrās daļas 1.punktā un 12.panta trešajā un ceturtajā daļā noteikto. Riski un sagaidāmie zaudējumi no sēklas un sākuma kapitāla fonu īstenošanas tiks aprakstīti 2014.-2020.gada plānošanas perioda fondu fonda biznesa plānā (fondu fonda ietvarā tiks īstenoti un finansēti sēklas un sākuma kapitāla fondi). |
| 3. | Projekta izstrādē iesaistītās institūcijas | EM, Altum, Latvijas Riska kapitāla asociācija.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir komersanti un lauksaimniecības pakalpojumu kooperatīvās sabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Nav identificēts administratīvā sloga palielinājums finanšu starpniekiem, atbalsta gala saņēmējiem, fondu vadībā iesaistītajām institūcijām.Noteikumu projekta īstenošanu nodrošinās Altum un publiskās iepirkuma procedūras ietvaros izvēlētie finanšu starpnieki, kas dibinās komandītsabiedrības.Noteikumu projekts paredz ietekmi uz tautsaimniecību, jo nodrošina iespējas veikt investīcijas saimnieciskās darbības veicējos saimnieciskās darbības uzsākšanai un attīstīšanai. |
| 3. | Administratīvo izmaksu monetārs novērtējums | Sabiedrībai Altum vadības izmaksas tiks finansētas atbilstoši Regulas Nr. 1303/2013 42.pantam.  |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:1. Regula Nr.651/2014;
2. Eiropas Parlamenta un Padomes 2013.gada 17.decembra Regula (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr. 1080/2006;
3. Regula Nr. 1303/2013;
4. Regula Nr. 480/2014).
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības: 1) Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014. gada 26. jūnijs, L 187); 2) Eiropas Parlamenta un Padomes 2013. gada 17. decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr.1303/2013) (Eiropas Savienības Oficiālais Vēstnesis, 2013. gada 20.decembris, Nr. L 347); 3) Eiropas Parlamenta un Padomes 2013. gada 17. decembra Regula (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr.1080/2006 (Eiropas Savienības Oficiālais Vēstnesis, 2013.gada 20.decembris, Nr. L 347);4) Komisijas 2014.gada 3.marta Deleģētā Regula (ES) Nr.480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (Eiropas Savienības Oficiālais Vēstnesis, 2014.gada 13.maijs, L 138). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.651/2014 1.panta 2. un 3.punkts | Noteikumu projekta 17.1. un 17.2. punkts | *Ieviesta pilnībā* | *Neparedz stingrākas prasības* |
| Regulas Nr.651/2014 1.panta 3.punkts | Noteikumu projekta 18.punkts | *Ieviests pilnībā* | *Neparedz stingrākas prasības* |
| Regulas Nr.651/2014 1.panta 4.punkta c) apakšpunkts un 2.panta 18.punkts | Noteikumu projekta 6. un 14.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 2.panta 24.punkts | Noteikumu projekta 5.punkts | *Ieviests pilnībā* | *Neparedz stingrākas prasības* |
| Regulas Nr.651/2014 2.panta 66., 74..punkts | Noteikumu projekta 24. un 33.punkts | *Ieviests pilnībā* | *Neparedz stingrākas prasības* |
| Regulas Nr.651/2014 2.panta 75.punkts  | Noteikumu projekta 14.4., 27., 36. un 37.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 9.panta 1. Un 4.punkts | Noteikumu projekta 43.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 2.punkts | Noteikumu projekta 7.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 5.punkts | Noteikumu projekta 22.2., 31.2.punkts | *Ieviests pilnībā* | *Neparedz stingrākas prasības* |
| Regulas Nr.651/2014 21.panta 6.punkts | Noteikumu projekta 20. un 29.punkts | *Ieviests pilnībā* | *Neparedz stingrākas prasības* |
| Regulas Nr.651/2014 21.panta 9.punkts | Noteikumu projekta 40.punkts | *Ieviests pilnībā* | *Neparedz stingrākas prasības* |
| Regulas Nr.651/2014 21.panta 10.punkts | Noteikumu projekta 26., 27., 35. un 36.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 11.punkts | Noteikumu projekta 35. un 37.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 14.punkta c) un d) apakšpunkts | Noteikumu projekta 11.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 21.panta 14.punkta a) un b) apakšpunkts un 15.punkts | Noteikumu projekta 9.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 58.4 un 59.pants | Noteikumu projekta 15.punkts | *Ieviesta pilnībā* | *Neparedz stingrākas prasības* |
| Regulas Nr.651/2014 1.pielikums | Noteikumu projekta 5., 12. un 22.1., 31.1.punkts | *Ieviesta pilnībā* | *Neparedz stingrākas prasības* |
| Regulas Nr.1301/2013 3.panta 3.punkts | Noteikumu projekta 17.punkts | *Ieviesta pilnībā* | *Neparedz stingrākas prasības* |
| Regulas Nr.1303/2013 4.pielikuma 1.punkts | Noteikumu projekta 16.punkts | *Ieviesta pilnībā* | *Neparedz stingrākas prasības* |
| Regulas Nr.1303/2013 37.panta 5.un 10.punkts | Noteikumu projekta 13.punkts | *Ieviesta pilnībā* | *Neparedz stingrākas prasības* |
| Regulas Nr.1303/2013 37.panta 10.punkts un 69.panta 1.punkts | Noteikumu projekta 19.punkts | *Ieviests pilnībā* | *Neparedz stingrākas prasības* |
| Regulas Nr.1303/2013 70.panta 2.punkts | Noteikumu projekta 23. un 32.punkts | *Ieviests pilnībā* | *Neparedz stingrākas prasības* |
| Regulas Nr.480/2014 7.pants | Noteikumu projekta 7.pants | *Ieviests pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regula Nr.651/2014 rīcības brīvību neparedz. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Regulas Nr.651/2014 11.pantu Eiropas Komisijai 20 darba dienu laikā pēc šī Ministru kabineta noteikumu projekta apstiprināšanas ir jānosūta kopsavilkuma informācija par šo atbalsta pasākumu. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta apstiprināšanas, veicot finanšu starpnieku atlasi publiskās iepirkuma procedūras ietvaros, EM un sabiedrība Altum nodrošinās informēšanas pasākumus.  |
| 2. | Sabiedrības līdzdalība projekta izstrādē | Tirgus nepilnību analīzes izstrādes laikā EM veica konsultācijas ar nozares pārstāvjiem, tajā skaitā Latvijas Komercbanku asociāciju, Latvijas Riska kapitāla asociāciju, kā arī atsevišķām komercbankām un komersantiem.  |
| 3. | Sabiedrības līdzdalības rezultāti | Izstrādāti šādi dokumenti1. Tirgus nepilnību analīze finanšu pieejamības jomā;
2. Sēklas un sākuma kapitāla fondu ieviešanas nosacījumi.
 |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM un Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav.  |

Anotācijas III. un IV. sadaļa – noteikumu projekts šo jomu neskar.

Ekonomikas ministre D.Reizniece-Ozola

Vīza:

Valsts sekretārs R.Beinarovičs

15.12.2015. 16:04

2525

Nicmane

Tel.: 67013203

e-pasts: agita.nicmane@em.gov.lv